มาตรการเผยแพร่ข้อมูลต่อสาธารณะทางเว็บไซต์ขององค์การบริหารส่วนตำบลบาละ อำเภอกาบัง จังหวัดยะลา

๑. ลักษณะ/ประเภทข้อมูลที่ต้องเผยแพร่ต่อสาธารณะ ประเภทข้อมูลที่องค์การบริหารส่วนตำบลบาละ จะนำขึ้นเผยแพร่ผ่านเว็บไซต์ขององค์การบริหารส่วนตำบลบาละ เนื้อหาต้องเป็นไปตาม “มาตรฐานเว็บไซต์ภาครัฐ” (Government Website Standard) ที่กำหนด โดยองค์การบริหารส่วนตำบลบาละ ได้ดาเนินการเผยแพร่ข้อมูลต่อสาธารณะผ่านทางเว็บไซต์ รายละเอียดตามนี้

ส่วนที่ ๑ ข้อมูลพื้นฐานเพื่อเผยแพร่ข้อมูลตลอดจนบริการของหน่วยงาน

๑.๑) ข้อมูลเกี่ยวกับหน่วยงาน - ประวัติความเป็นมา - วิสัยทัศน์ พันธกิจ - โครงสร้างหน่วยงาน ผู้บริหาร อำนาจหน้าที่ - ภารกิจ และหน้าที่รับผิดชอบของหน่วยงาน - ยุทธศาสตร์ แผนปฏิบัติราชการ - แผนงาน โครงการ และงบประมาณรายจ่ายประจำปี - ข้อมูลการติดต่อ ประกอบด้วย ที่อยู่ เบอร์โทรศัพท์ โทรสาร และแผนที่ตั้ง - ที่อยู่ไปรษณีย์อิเล็กทรอนิกส์ (e-mail Address) ของสำนักงาน

๑.๒) ข้อมูลผู้บริหารองค์การบริหารส่วนตำบลบาละ - รายละเอียดเกี่ยวกับผู้บริหาร ประกอบด้วย ชื่อ – นามสกุล และตำแหน่ง - วิสัยทัศน์ นโยบายต่าง ๆ เกี่ยวกับการบริหารงานราชการส่วนท้องถิ่น

๑.๓) ข่าวประชาสัมพันธ์ - ข่าวสารประชาสัมพันธ์ทั่วไป - ข่าวสารและประกาศของหน่วยงาน เช่น ประกาศรับสมัครงาน การจัดซื้อจัดจ้าง การฝึกอบรม เป็นต้น

๑.๔) เว็บลิงค์ - ส่วนงานภายใน - หน่วยงานภายนอกที่เกี่ยวข้องโดยตรง - เว็บไซต์อื่น ๆ ที่น่าสนใจ

๑.๕) กฎระเบียบข้อบังคับที่เกี่ยวข้องกับหน่วยงาน - กฎหมาย พระราชบัญญัติ พระราชกฤษฎีกา กฎกระทรวง ประกาศ ระเบียบต่าง ๆ ที่เกี่ยวข้อง ในการปฏิบัติงานของท้องถิ่น